Tondi, mitonzi au mitozi ni samaki wa baharini na maji baridi wa familia Plotosidae katika oda Siluriformes wanaofanana na mikunga lakini kuwa na sharubu kama kambale. Huitwa ngogo pia lakini jina hili tafadhali litumike kwa jenasi Synodontis. Tondi wana mwili kama mkunga. Mkia wao una ncha kali au butu. Takriban spishi zote zina jozi nne za sharubu. Pezi lenye shahamu halipo. Pezi la mkia limeundwa kwa kujiunga kwa pezimgongo la pili, pezimkia na pezimkundu katika pezi moja bila pengo. Baadhi ya samaki hawa huweza kusababisha vidonda vinavyoumia; kudungwa na tondi milia kunaweza kupelekea kifo. Hujilisha kwa sakafu ya maji na kutumia sharubu pande zote za kinywa chao ili kugundua chakula. Tondi wanaoishi baharini wanatokea Bahari ya Hindi kutoka pwani ya Afrika ya Mashariki mpaka Australia, Japani na Fiji katika Bahari ya Pasifiki. Takriban nusu ya spishi zote hutokea maji baridi katika Australia na Nyugini. Plotosus fisadoha, Tondi wa Madagaska (Madagascar eel catfish) Plotosus limbatus, Tondi Mapezi-meusi au Msilimu (Darkfin eel catfish) Plotosus lineatus, Tondi Milia (Striped eel catfish) Plotosus nkunga, Tondi Dunga (Stinging eel catfish) Estuary catfish Grey eel catfish Japanese eel catfish Tandan catfish Rashid Anam & Edoardo Mostarda (2012) Field identification guide for the living marine resources of Kenya.